Essam El-Hadary
Esamas Kamalas Taufikas Al-Hadaris (arab. عصام الدين كمال توفيق الحضري, g. 1973 m. sausio 15 d.) – futbolininkas, žaidžiantis vartininko padėtyje, ilgametis Egipto rinktinės žaidėjas ir kapitonas. Nacionalinėje komandoje žaidė nuo 1997 m. Dalyvavo 1998, 2000, 2002, 2006, 2008, 2010, 2017 m. Afrikos Tautų taurėse, 4 kartus tapo Afrikos čempionu, taip pat dalyvavo 1999, 2009 m. Konfederacijų taurėse. Būdamas 44-erių metų dalyvavo 2017 m. Afrikos Tautų taurėje ir tapo vyriausiu visų laikų šio čempionato žaidėju. Kitais metais pakviestas į Egipto rinktinę, dalyvavusią pasaulio čempionate, žaidė varžybose su Saudo Arabija ir tapo vyriausiu visų laikų pasaulio futbolo čempionato žaidėju (45 m. 162 d.).